জানা গেছে, ১৯৮৮ সালে বাংলাদেশ এবং থাইল্যান্ডের মধ্যে মেরিটাইম সহায়তা চুক্তি সম্পন্ন হলেও বর্তমানে তা অকার্যকর হয়ে গেছে। মূলতঃ থাইল্যান্ডের চুক্তি স্বাক্ষরকারী যোগাযোগ মন্ত্রণালয়ের এখন আর কোনো অস্তিত্ব নেই। নাম পরিবর্তন করে ওই মন্ত্রণালয়ের বর্তমান নাম রাখা হয়েছে পরিবহন মন্ত্রণালয়। এ কারণে বাংলাদেশ থাইল্যান্ডের বন্দর কর্তৃপক্ষের সঙ্গে উপকূলীয় জাহাজ চলাচল এবং দ্বিপক্ষীয় সমুদ্র যোগাযোগ সম্পর্কিত একটি নতুন সমঝোতা (এমওইউ) চুক্তির ব্যাপারে আলোচনা করে।